**АПр № 34 ЕНДОСКОПСКА ДИАГНОСТИКА НА ЗАБОЛЯВАНИЯ, ЗАСЯГАЩИ СТОМАШНО-ЧРЕВНИЯ ТРАКТ**

**КОДОВЕ НА ОСНОВНИ ПРОЦЕДУРИ ПО МКБ-9 КМ/АКМП**

|  |
| --- |
| **основни Диагностични процедури**  **\*\* 45.16 езофагогастродуоденоскопия (EDG) със затворена биопсия**  Биопсия на едно или повече места на езофаг, стомах и/или дуоденум  **Панендоскопия с ексцизия**  Дуоденоскопия }  Гастроскопия } с ексцизия  Езофагогастродуоденоскопия [EGD] }  *Включва*: двойно балонна ентероскопия  30473-01 Панендоскопия до дванадесетопръстника с биопсия    **\*\* 45.24 гъвкава сигмоидоскопия без биопсия**  **Фиброоптична колоноскопия**  Колоноскопия през артифициална стома  32084-00 Фиброоптична колоноскопия до флексура хепатика  Гъвкава сигмоидоскопия  Къса колоноскопия  *Не включва*: тази след флексура хепатика (32090 [905] и [911], 32093-00 [911])  такава с:  • биопсия (32084-01 [911])  • полипектомия (32087-00 [911])  **\*\* 45.25 ендоскопска биопсия на дебело черво**  **Фиброоптична колоноскопия с ексцизия**  32090-01 Фиброоптична колоноскопия до цекума, с биопсия  Колоноскопия до цекум, с множествени биопсии  Дълга колоноскопия с биопсия  **\*\* 48.24 ендоскопска биопсия на ректум и сигма**  32084-01 Фиброоптична колоноскопия до флексура хепатика, с биопсия  Колоноскопия до флексура хепатика, с множествени биопсии  Флексибилна сигмоидоскопия }  Къса колоноскопия } с биопсия  **\*\* 90.99 ПАТОМОРФОЛОГИЧНО ИЗСЛЕДВАНЕ НА ПРОБА ОТ ДОЛНИЯ ХРАНОСМИЛАТЕЛЕН ТРАКТ – ОТ ИЛЕУМ ДО АНУС**  **\*\* 90.89 ПАТОМОРФОЛОГИЧНО ИЗСЛЕДВАНЕ НА ПРОБА ОТ ГОРНИЯ ХРАНОСМИЛАТЕЛЕН ТРАКТ – ДО ИЛЕУМ**  **ОСНОВНИ ТЕРАПЕВТИЧНИ ПРОЦЕДУРИ**    **39.96 перфузия на цялото тяло**  кодирай също перфузиращата субстанция - 99.21-99.29  **Перфузия**  22060-00 Перфузия на цяло тяло  **\* 98.02 отстраняване на вътрелуменно чуждо тяло от езофага без инцизия**  **Отстраняване на чуждо тяло от хранопровод**  30478-10 Езофагоскопия с отстраняване на чуждо тяло  **\* 98.03 отстраняване на вътрелуменно чуждо тяло от стомах и тънко черво без инцизия**  **Панендоскопия с отстраняване на чуждо тяло**  *Включва*: двойно балонна ентероскопия  30478-00 Панендоскопия до дванадесетопръстника с отстраняване на чуждо тяло  Дуоденоскопия }  Гастроскопия } с изваждане на чуждо тяло  Езофагогастродуоденоскопия [EGD] }  *Не включва*: такава с ригиден езофагоскоп (41825-00 [852])  **\* 98.04 отстраняване на вътрелуменно чуждо тяло от дебело черво и сигма без инцизия**  **Неинцизионно отстраняване на чуждо тяло или камък от стомашно-чревен тракт**  92088-00 Отстраняване на чуждо тяло от дебело черво, без инцизия  **\* 98.05 отстраняване на вътрелуменно чуждо тяло от ректум и анус без инцизия**  **Неинцизионно отстраняване на чуждо тяло или камък от стомашно-чревен тракт**  92090-00 Отстраняване на чуждо тяло от ректум или анус, без инцизия  **\* 99.15 парентерална инфузия на концентрирани хранителни субстанции**  **Приложение на фармакотерапия**  Прилагане на фармакологични агенти със системен ефект  *Не включва*: прилагане на:  • кръв и кръвни продукти (виж блок [1893])  • фармакологичен агент за:  • анестезия (виж блокове [1333], [1909] и [1910])  • имунизация (виж блокове [1881] до [1884])  • локален ефект (виж Индекс: Инжектиране, по локализация и инжектиране,  по видове, по локализация)  • поведение при ектопична бременност (виж блок [1256])  • поведение при болка (виж блокове [31] до [37] и [60] до [66] и [1552])  • перфузия (виж блок [1886])  • ваксинация (виж блокове [1881] до [1883])  хирургическо прилагане на химиотерапевтични агенти (виж блок[741])  *Забележка*: Последващият списък с приложения е създаден за употреба с кодовете от блок [1920] Прилагане на фармакотерапия  96199-07 Интравенозно приложение на фармакологичен агент, хранително вещество  *Виж допълнителни знаци*  Прилагане на фармакологичен агент чрез:  • инфузионен порт  • Port-A-Cath  • резервоар (подкожен)  • устройство за съдов достъп  • венозен катетър  *Кодирай също когато е направена:*  • поставяне, изваждане или ревизия на устройство за съдов достъп (виж блок [766])  • зареждане на устройство за доставяне на медикаменти (96209 [1920])  *Не включва*: хирургична катетеризация с прилагане на химиотерапевтичен агент (виж блок [741])  **\* 99.18 инжекция или инфузия на електролити**  96199-08 Интравенозно приложение на фармакологичен агент, електролит  *Виж допълнителни знаци*  Прилагане на фармакологичен агент чрез:  • инфузионен порт  • Port-A-Cath  • резервоар (подкожен)  • устройство за съдов достъп  • венозен катетър  *Кодирай също когато е направена:*  • поставяне, изваждане или ревизия на устройство за съдов достъп (виж блок [766])  • зареждане на устройство за доставяне на медикаменти (96209 [1920])  *Не включва*: хирургична катетеризация с прилагане на химиотерапевтичен агент (виж блок [741])  **\* 99.25 инжекция или инфузия на противоракова субстанция**  96199-00 Интравенозно приложение на фармакологичен агент, антинеопластичен агент  **\* 99.29 инжекция или инфузия на друго лечебно или профилактично вещество**  96199-09 Интравенозно приложение на фармакологичен агент, друг и неспецифичен фармакологичен агент  *Виж допълнителни знаци*  Прилагане на фармакологичен агент чрез:  • инфузионен порт  • Port-A-Cath  • резервоар (подкожен)  • устройство за съдов достъп  • венозен катетър  *Кодирай също когато е направена:*  • поставяне, изваждане или ревизия на устройство за съдов достъп (виж блок [766])  • зареждане на устройство за доставяне на медикаменти (96209 [1920])  *Не включва*: хирургична катетеризация с прилагане на химиотерапевтичен агент (виж блок [741])  96200-09 Подкожно приложение на фармакологичен агент, друг и неспецифичен фармакологичен агент  96197-09 Мускулно приложение на фармакологичен агент, друг и неспецифичен фармакологичен агент |

**Изискване:** Амбулаторната процедура се счита за завършена, ако е приложена и отчетена ендоскопска процедура и при индикации с биопсия.Като вторапроцедура с код \*\*90.89 или \*\*90.99 се отчита извършването на биопсия със задължително хистологично изследване.

При екстракция на чуждо тяло, амбулаторната процедура се отчита с две основни терапевтични процедури, едната от които е ендоскопска и една от **рубриката „Приложение на фармакотерапия“.**

Процедура с код \*\* 45.24/32084-00 се отчита с втора допълнителна процедура с код \*98.04/92088-00 или \* 98.05/92090-00.

Амбулаторната процедура се счита за завършена, ако е приложен ендоскопски протокол и/или снимка от друго изобразяващо изследване за основните процедури, с които се отчита.

**І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА АМБУЛАТОРНАТА ПРОЦЕДУРА**

**Амбулаторната процедура се изпълнява в обхвата на медицинската специалност "Гастроентерология", осъществявана най-малко на първо ниво на компетентност, съгласно медицински стандарт "Гастроентерология"; от обхвата на медицинската специалност "Хирургия", осъществявана най-малко на първо ниво на компетентност, съгласно медицински стандарт "Общи медицински стандарти по хирургия, неврохирургия, гръдна хирургия, кардиохирургия, съдова хирургия, детска хирургия и лицево-челюстна хирургия", от обхвата на медицинската специалност "Детска хирургия", осъществявана най-малко на второ ниво на компетентност, съгласно медицински стандарт "Общи медицински стандарти по хирургия, неврохирургия, гръдна хирургия, кардиохирургия, съдова хирургия, детска хирургия и лицево-челюстна хирургия"; от обхвата на медицинската специалност "Педиатрия"/"Детска гастроентерология", осъществявана най-малко на второ ниво на компетентност съгласно медицински стандарт "Педиатрия".** Изискванията за наличие на задължителни звена, апаратура и специалисти са в съответствие с посочените медицински стандарти.

**1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури чрез договор, вменените като задължителни звена, медицинска апаратура и оборудване, и с друго лечебно заведение за извънболнична или болнична помощ, разположени на територията му и имащо договор с НЗОК.

|  |
| --- |
| **Задължителни звена/медицинска апаратура** |
| 1. Клиника/отделение по гастроентерология  или  Клиника/отделение по детска гастроентерология  или  Клиника/отделение по вътрешни болести  или  Клиника/отделение по педиатрия  или  Клиника/отделение по хирургия  или  Клиника/отделение по детска хирургия |
| 2. Клинична лаборатория |
| 3. Образна диагностика |
| 4. Ендоскопска апаратура за горна и долна ендоскопия |

**2. ЗАДЪЛЖИТЕЛНО ОСИГУРЕНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗПЪЛНЕНИЕ НА АЛГОРИТЪМА НА АМБУЛАТОРНАТА ПРОЦЕДУРА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури дейността на съответното задължително звено чрез договор с друго лечебно заведение на територията на населеното място, което отговаря на изискванията за апаратура, оборудване и специалисти за тази Амбулаторна процедура и има договор с НЗОК.

|  |
| --- |
| **Задължителни звена/медицинска апаратура** |
| Лаборатория (отделение) по клинична патология |

**3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА АМБУЛАТОРНАТА ПРОЦЕДУРА.**

**Блок 1. Необходими специалисти за лечение на пациенти на възраст над 18 години:**

- лекар със специалност по гастроентерология

или

лекари със специалност по вътрешни болести – минимум двама

или

лекари със специалност по хирургия - минимум двама;

- лекар със специалност по образна диагностика;

- лекар със специалност по клинична лаборатория.

От работещите в структурата лекари-специалисти минимум един с квалификация по „конвенционална абдоминална ехография“ и „конвенционална горна и долна гастроинтестинална ендоскопия с биопсия – първо ниво“. Сертификат, издаден от отдел „Следдипломна квалификация” към Медицински университет или ВМА.

**Блок 2. Необходими специалисти за лечение на пациенти на възраст под 18 години:**

- лекари със специалност по педиатрия – минимум четирима, от които поне един със специалност по детска гастроентерология;

или

лекари със специалност по детска хирургия – минимум двама, единият от които може да е със специалност по обща хирургия;

- лекар със специалност по анестезиология и интензивно лечение;

- лекар със специалност по клинична лаборатория;

- лекар със специалност по образна диагностика.

От работещите в структурата лекари-специалисти минимум един с квалификация по „конвенционална абдоминална ехография“ и/или „конвенционална горна и долна гастроинтестинална ендоскопия с биопсия – първо ниво“. Сертификат, издаден от отдел „Следдипломна квалификация” към Медицински университет или ВМА.

**ІІ. ИНДИКАЦИИ ЗА ИЗПЪЛНЕНИЕ НА АМБУЛАТОРНАТА ПРОЦЕДУРА:**

**Дейностите и услугите по тази амбулаторна процедура се осъществяват незабавно или се планират за изпълнение в зависимост от развитието, тежестта и остротата на съответното заболяване и определения диагностично-лечебен план.**

**1.** **ДИАГНОСТИЧНИ, ЛЕЧЕБНИ И РЕХАБИЛИТАЦИОННИ ДЕЙНОСТИ И УСЛУГИ В ХОДА НА АМБУЛАТОРНАТА ПРОЦЕДУРА:**

**Диагностични и лечебни дейности и услуги в хода на амбулаторната процедура**:

1. Ендоскопска диагностика за уточняване на диагнозата на пациенти с оплаквания от гастроинтестиналния тракт, при които не са налице сериозни придружаващи заболявания, медикаментозна алергия, прием на медикаменти, които повишават риска от гастроинтестинално кървене и други противопоказания за извършване на процедурата в амбулаторни условия по повод:

2. Съмнение за онкологично заболяване;

3. Остри и хронични обострени заболявания на стомашно-чревния тракт, при изпълнение на дейностите по т. 1 и т.6.

4. Вземане на биопсичен материал за патоанатомично (друго медико-диагностично изследване).

5. Извършване на терапевтична ендоскопска процедура за декомпресия или екстракция на чуждо тяло.

6. Диагностика и/или лечение чрез ендоскопски процедури на пациенти със заболявания на гастроитестиналния тракт без данни за бърза прогресия и след изчерпване на възможностите на диагностично-лечебния процес в специализираната извънболнична помощ по искане на лекар специалист.

**2. ДИАГНОСТИЧНО - ЛЕЧЕБЕН АЛГОРИТЪМ.**

**ДИАГНОСТИЧНО – ЛЕЧЕБНИЯТ АЛГОРИТЪМ Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, КОИТО СЕ ЗАПЛАЩАТ ПО ТАЗИ АМБУЛАТОРНА ПРОЦЕДУРА**

Амбулаторната дейност може да бъде проведена при осигуряване на следните условия:

1. Анестезия/аналгезия (по преценка)

2. Патоморфологично изследване на биопсичен материал – стандартно и диагноза на Нр инфекция – при индикации

3. Липса на патологични промени от предварително проведени изследвания – при необходимост:

- ЕКГ

- рентгенография на бял дроб и сърце

- лабораторни изследвания: ПКК, включваща хемоглобин, еритроцити, левкоцити, тромбоцити, Hct и изчислени съотношения, с диференциално броене на клетки; кръвна захар, креатинин; Na, K; фибриноген, протромбиново време /INR);

4. Определена кръвна група (при необходимост);

5. Липса на противопоказания за извършване на горна или долна гастроинтестинална ендоскопия

6. Липса на значими придружаващи заболявания и медикаментозна алергия, особено към анестетици и аналгетици

7. Липса на прием на антиагреганти, антикоагуланти, имуносупресори, биологични средства или цитостатици, ацетилсалицилова киселина, НСПВС и кортикостероиди

8. Подготовка (почистване) преди извършване на сигмоидоскопия – в домашни условия (изследването се отменя при недобро почистване)

Индикации

Пациенти (ЗОЛ) с опаквания от ГИТ, насочващи за заболявания на горния ГИТ или дисталната част на червото/неусложнено известно заболяване; липса на сериозни придружаващи заболявания, медикаментозна алергия, прием на медикаменти, които повишават риска от ГИ кървене и липса на противопоказания за извършване

**ПРИ ЛЕЧЕНИЕ ПО АМБУЛАТОРНАТА ПРОЦЕДУРА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО.**

**ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВОТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.**

**3. ПОСТАВЯНЕ НА ОКОНЧАТЕЛНА ДИАГНОЗА.**

Окончателната диагноза се поставя след горна или долна ендоскопия с или без патоморфологично изследване според естеството на заболяването.

**4. ПРИКЛЮЧВАНЕ НА АМБУЛАТОРНАТА ПРОЦЕДУРА И ОПРЕДЕЛЯНЕ НА ПОСЛЕДВАЩ РЕЖИМ**.

**Диагностични и лечебни дейности и услуги при приключване на амбулаторната процедура:**

Контрол на здравното състояние на пациента и медицинско заключение за липса на медицински риск от приключване на процедурата въз основа на:

- осигурена коректна диагноза, в т.ч. взет биопсичен материал за патоанатомично/друго медико-диагностично изследване (в случаите по т. 3 от „Диагностични и лечебни дейности и услуги в хода на амбулаторната процедура“);

- извършена терапевтична процедура с решаване на терапевтичния проблем - декомпресия или екстракция на чуждо тяло;

- липса на влошаване на състоянието.

Насочване към клинична онкологична комисия или клинична хематологична комисия (съгласно медицински стандарти "Медицинска онкология" и "Клинична хематология") на лечебно заведение или обединение, с възможности за комплексно онкологично лечение в случаите на доказано онкологично заболяване.

Заключението се оформя след получаване на протокола от хистологичното изследване и съдържа диагноза, препоръки за лечение и поведение.

При сериозни лигавични промени или неоплазма, болният се насочва за болнично лечение по съответната КП.

**Довършване на лечебния процес и проследяване**

В цената на амбулаторната процедура влизат до два контролни прегледа при явяване на пациента в рамките на един месец след изписване и задължително записани в епикризата.

Контролните прегледи след изписване на пациента се отразяват в специален дневник/журнал за прегледи, който се съхранява в диагностично-консултативния блок на лечебното заведение – изпълнител на болнична помощ.

При диагноза включена в Наредбата за диспансеризация, пациентът се насочва за диспансерно наблюдение, съгласно изискванията на същата.

**5. МЕДИЦИНСКА ЕКСПЕРТИЗА НА РАБОТОСПОСОБНОСТТА** – извършва се съгласно Наредба за медицинската експертиза на работоспособността.

**ІІІ. Документиране на дейностите по АМБУЛАТОРНАТА ПРОЦЕДУРА**

**1. ЛЕЧЕБНИТЕ ДЕЙНОСТИ ЗА ПАЦИЕНТА** седокументират в част ІІ на *„Направление за хоспитализация/лечение по амбулаторни процедури” ( бл.МЗ-НЗОК № 7).*

**2. ПРЕДОПЕРАТИВНА БОЛНИЧНА ДОКУМЕНТАЦИЯ** – включва попълване на лист за *Предоперативна анестезиологична консултация* и задължителна предоперативна епикриза – документите се оформят съгласно Медицински стандарти “Анестезия и интензивно лечение” и “Гастроентерология”.

**При извършване на оперативната интервенция под местна анестезия – се попълва предоперативна епикриза.**

**3. ДОКУМЕНТИРАНЕ НА ЛЕЧЕНИЕТО:**

Документиране на операцията – изготвяне на оперативен протокол (съобразно Медицински стандарт по гастроентелорогия).

**4. ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В**  част ІІІ на „*Направление за хоспитализация/лечение по амбулаторни процедури” (бл. МЗ-НЗОК № 7).*

**5. ДЕКЛАРАЦИЯ ЗА ИНФОРМИРАНО СЪГЛАСИЕ** – подписва се от пациента (родителя/настойника/попечителя).

**6. ОТЧИТАНЕТО** се извършва с „*Направление за хоспитализация/лечение по амбулаторни процедури” (бл.МЗ-НЗОК № 7)* и електронен отчет в определен формат, съгласно изискванията на НЗОК.

**Документите се съхраняват в лечебното заведение за целите на контрола от оторизираните институции.**

**ДОКУМЕНТ № 4**

**ИНФОРМАЦИЯ ЗА ПАЦИЕНТА (родителя /настойника/Попечителя)**

Провеждането на ендоскопия се препоръчва при съмнения за различни заболявания, при които има промяна в структурата на клетките на лигавицата или стената на съответния орган - например язва, полипи, злокачествено разрастване на клетки, неоплазмени процеси, стеснения, сраствания на тъканите, наличието на кървене и чужди тела

Заболяванията на стомашно-чревния тракт (храносмилателната система) протичат с разнообразни оплаквания: гадене, повръщане, болка или дискомфорт в различни части на корема, запек, диария и други. Възможно е при кървене да се появи ясна видима кръв при повръщане или в изпражненията, изпражненията да станат катраненочерни или да настъпи повръщане на материи с вид на разредено кафе.

Вашият личен лекар, съвместно със специалиста гастроентеролог ще преценят дали оплакванията Ви изискват провеждане на съответните диагностични процедури като: лабораторни изследвания на кръв; рентгеново/скениращо изследване на бял дроб и сърце и оглед на органите в корема с ехограф; консултации с други специалисти.

При приемането Ви по тази амбулаторна процедура ще бъдат проведени диагностични процедури като: оглед на повърхностната обвивка на храносмилателната тръба с огъваема тръба с оптика (ендоскоп) през устата или през ануса (долния краен отвор на стомашно – чревната тръба); вземане на малко парче за изследване под микроскоп; други изследвания според преценката на Вашия лекар за уточняване на заболяването Ви.

Лечението на Вашето заболяване може да бъде извършено с лекарства приети през устата, инжектирани през вената или в мускул, както и под формата на лечебни клизми.

След проведеното лечение може да бъдете насочен за проследяване от Вашият ОПЛ или специалиста гастроентеролог, но може да Ви бъде предложено оперативно или друго лечение.

В зависимост от необходимите за Вас изследвания и/или лечебни процедури ще Ви бъде предоставена обширна информация, а за част от тях ще Ви бъде поискано писмено съгласие.